Таиф Аџьба ихьӡ зху алитературатә премиа аиуразы аконкурс иалаху апоет Платон Бебиа ишәҟәы "Уа мшыбзиа, амш бзиа" аҟны еидкылоуп ахәыҷқәа рзы асахьаркыратә ажәала иаԥҵоу аҩымҭақәа, абри атәы иҳәеит алитературатә критик Руслан Қапба.
Қапба иажәақәа рыла, ари ашәҟәы аҿы иҭаҟәаҭаҿараны иҟоу ҩымҭак уԥылаӡом, иара убас Платон Бебиа иааидкыланы иҩымҭақәа зегьы рыҟны.
Ҳаԥсуа сахьаркыратә литература аҟны иналукааша апоет, Аԥсны аџьынџьтәылатә еибашьра аан хабарда ибжьаӡыз Таиф Аџьба ихьӡ зху апремиа еиҿкаан уи имш иира аҽны хәажәкыра 11, 2016 шықәса рзы.